Singkawang

An Singkawang o San Khew Jong sa Hakka (Hakka POJ: Sân-khiéu-yòng), sarong syudad na nakamugtak sa probinsya kan Sulnopan na Kalimantan, sa isla kan Borneo sa Indonesya. Nakamugtak ini yaon sa 145 km amihanan kan Pontianak, an kapitolyo probinsyal, asin napapalibutan ini kan mga bukid nin Pasi, Poteng, asin Sakok. Hali an Singkawang sa Intsik na Hakka, sân-khiéu-yòng na kung sain minatukdo ini sa "sarong lugar sa bolud harani sa dagat asin estuaryo." Sinasakop kan syudad an hiwas kan 504 km2 asin igwa ini nin popolasyon na 186,462 susog sa 2010 Sesus, 207,144 sa 2015 Intermediate Census asin 235.064 sa 2020 Sensus.

Administratibong mga distrito
Nababanga an syudad sa limang administratibong mga distrito (kecamatan), nakalisya sa saindang mga lugar asin kan saindang mga populasyon sa 2010 Sensus asin 2020 Sensus.

Klima
An Singkawang igwang tropical rainforest climate (Af) na may magabat sagkod sobrang gabat na pag-uuran sa bilog na taon

Demograpiya

Kadaklan sa populasyon may lahing Intsik (dai-malagpas sa 70% kan bilog na populasyon). An pinakadakulang grupo kan mga Intsik na ginikanan iyo an mga tawong Hakka (lokal na inaapod sa "Hakka-nyin" na nagtataram kan diyalektong Guangdong-Hakka). An iba pang panginot na grupo kan mga lahing Intsik iyo an mga tawo kan Chaozhou na mas midbid sa Teochew. An mga natatada iyo an Malayo, Dayak, Habanes, asin iba pang etnisidad. An kabilugan na populasyon nasa 235,064 sa 2020 Sensus.

An pagheheras nin relihiyon haros minasunod sa pagheheras kan mga etnikong grupo; an pinakadakulang grupo iyo an Budismo na minasunod kan Confucianism, Islam, Protestantismo asin Katolisismo.

Syudad kan Sarong Ribong Templo

Midbid man an Singkawang sa Syudad kan sarong ribong Templo nin huli ta kadakolon nq templo an mahihiling sa syudad asin sa palibit kaini. Haros gabos kan diyos asin diyosa sa Mitolohiyang Intsik an pigsasamba digdi. Pigsasamba man kan mga tawo an mga sikat na makasaysayan na pigura arog kan Tua Pek Kong (Hakka: Thai Phak Kung; Indones: Dewa Bumi), Heneral Guan Gong, Admiral Zheng He, asin Emperador Sung Tai-zu, na nahiling na sinasamba sa templo sa luwas kan amihanan na parte kan syudad.

Mga tugang na syudad
  Bintulu, Malaysia
  Kuching, Malaysia
  Miri, Malaysia
  Sibu, Malaysia
  Singapura, Singapura
  Fuzhou, PRC
  Gutian County, PRC
  Minjiang, PRC
  Matsu, Taywan
  Distritong Yangmei, Taywan
  Newcastle upon Tyne, Inglatera
  Yamaguchi, Hapon
  Pamplona, Espanya

Mga midbid na tawo
 Morgan Oey, aktor asin parakanta, dating miyembro kan Indonesian idol group na SMASH 
 Christiandy Sanjaya (黃漢山), Deputadong Gobernador kan Sulnopan na Kalimantan

Mga pinagkuanan

Mga panluwas na takod

  Official Singkawang Website

 
Mga matawong lugar sa Sulnopan na Kalimantan